Public procurement notice: Contract Notice
Published: 2024-11-26
Buyer: KLINIČKI BOLNIČKI CENTAR SPLIT
Country: HR
Region: HR035
Contract type: Supplies
Procedure: Open procedure
CPV classification: 33141000: Disposable medical supplies
Estimated value: 485540 EUR
Submission deadline: 2024-12-24
Award criteria: price, quality

Technical requirements: Kaznena djela terorizma ili kaznena djela povezana s terorističkim aktivnostima
Plaćanje obveza za mirovinsko i zdravstveno osiguranje
Ljepljivi zavojni materijali u vrijednosti od 386.860,00 EUR bez PDV-a (dio od 485.540,00 EUR bez PDV-a)
Jamstvo za ozbiljnost ponude

Temeljem članka 214., a u skladu s člankom 215. Zakona o javnoj nabavi javni naručitelj zahtjeva od gospodarskog subjekta dostavu jamstva za ozbiljnost ponude u obliku bankarske garancije.

U tekstu garancije mora stajati obveza banke da će na prvi poziv korisnika jamstva (javnog naručitelja) bezuvjetno i bez prigovora isplatiti iznos jamstva, u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. Zakona, neprihvaćanja ispravka računske greške, odbijanja potpisivanja ugovora o javnoj nabavi ili okvirnog sporazuma ili nedostavljanja jamstva za uredno ispunjenje ugovora o javnoj nabavi ili okvirnog sporazuma ako okvirni sporazum obvezuje na sklapanje i izvršenje.

Način dostave bankarske garancije kod elektroničke dostave ponuda propisan je u točki 4.2. ove Dokumentacije.

Sukladno članku 214. stavak 4. Zakona gospodarski subjekt može dati novčani polog u traženom iznosu na žiro-račun Ministarstva financija, Državna riznica,  
Broj računa/IBAN: HR 12 1001 0051 8630 00160, 
model:64, poziv na broj:9725-26418-2024549,
opis plaćanja: - jamstvo za ponudu; Ljepljivi zavojni materijali;  Kl.406-01/24-01/549

Neovisno o sredstvu jamstva ponuditelj je obvezan u ponudi u elektroničkom obliku priložiti skenirano jamstvo za ponudu.

Javni naručitelj će aktivirati jamstvo za ponudu u skladu s člankom 214. stavak 1. točka 1. Zakona.

Sukladno članku 215. stavku 2. Zakona jamstvo za ozbiljnost ponude je određeno u apsolutnom iznosu od 3% procijenjene vrijednosti grupe predmeta nabave i iznosi: 

Grupa predmeta nabave	Iznos jamstva u EUR
1	3.080,00
2	1.906,00
3	4.478,00
4	503,00
5	89,80
6	1.547,00


Trajanje jamstva za ozbiljnost ponude je sukladno roku valjanosti ponude plus 15 (petnaest) dana respiro rok, a temeljem članka 216. stavka 1. Zakona gospodarski subjekt može dostaviti jamstvo koje je duže od roka valjanosti ponude.
Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od pet dana.

Naručitelj dozvoljava dostavu zbirnog jamstva. U slučaju nuđenja više grupa predmeta nabave dostavlja se jedno jamstvo na iznos koji čini zbroj jamstava za grupe koje se nude.

Javni naručitelj obvezan je vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva obvezan je pohraniti.




Način dostave ponude

Obvezna je elektronička dostava ponude. 
Sukladno članku 280. stavak 10. Zakona smatra se da je ponuda dostavljena elektroničkim sredstvima komunikacije putem EOJN RH.

Ukoliko iz tehničkih razloga nije moguće sigurno povezivanje svih dijelova ponude naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički (npr. bankovno jamstvo za ponudu i/ili katalog i/ili prospekt /ili tehnička specifikacija ponuđenih proizvoda) ili dijelova za čiju su izradu zbog specifičnosti predmeta nabave nužni posebni formati dokumenata koji nisu podržani kroz opće dostupne  aplikacije ili dijelova za čiju su obradu, zbog specifičnosti predmeta  nabave  nužni  posebni  formati dokumenata obuhvaćeni shemama licenciranih prava zbog kojih naručitelju nisu dostupni za izravnu uporabu.

U tom slučaju ponuditelj je obvezan u elektroničkoj ponudi navesti dio/dijelove ponude koje dostavlja odvojeno u papirnatom obliku.

Dio/dijelovi ponude koje ponuditelj dostavlja u papirnatom obliku moraju biti dostavljeni u roku za dostavu ponuda, točka 5.4. ove Dokumentacije, u  zatvorenoj omotnici s naznakom:
–	naziv i adresa naručitelja, 
–	naziv i adresa ponuditelja,
naziv predmeta nabave: Ljepljivi zavojni materijali 
–	naznaka ˝NE OTVARAJ - dio/dijelovi ponude koji se dostavlja/ju odvojeno˝
–	Evidencijski broj nabave: 3.2.8./2024
–	Kl.406-01/24-01/549
Omotnica se dostavlja na adresu:  Klinički bolnički centar Split
                                                       Ured protokola, Upravna zgrada, I.kat, soba br.1
                                                       Spinčićeva 1, 21000 Split

Ponuditelj samostalno određuje način dostave i sam snosi rizik eventualnog gubitka odnosno nepravovremene dostave.

U slučaju dostave dijela/dijelova ponuda odvojeno u papirnatom obliku kao vrijeme dostave ponude uzeti će se vrijeme zaprimanja ponude putem Elektroničkog oglasnika javne nabave Republike Hrvatske.
Ukupan broj bodova za svaku ponudu naručitelj će izračunati zbrajanjem bodova koje je ista ostvarila po pojedinim kriterijima ekonomski najpovoljnije ponude.


KRITERIJ	NAJVEĆI BROJ BODOVA	RELATIVNI ZNAČAJ
CIJENA PONUDE	90	90%
ROK ISPORUKE 	10	10%
Ukupno= CI+RI	100	100%

Način izračuna:

1.	Cijena ponude (maksimalno 90 bodova)
Prihvatljiva ponuda s najnižom cijenom dobiva 90 bodova, a svaka druga razmjerno manji broj bodova prema slijedećoj formuli:

	                               Broj bodova =  cijena najpovoljnije ponude  x 90 
                                                                                cijena ponude

Valjane ponude koje u potpunosti udovoljavaju zahtjevima tehničke specifikacije predmeta nabave (njena vrsta, kvaliteta, minimalne zahtijevane karakteristike) iskazane u Troškovniku s opisom predmeta nabave kao sastavnom dijelu ove Dokumentacije Dio II., mogu s osnova brzine roka isporuke ostvariti maksimalno 10 bodova.  
2.	Rok isporuke (maksimalno 10 bodova) 
Čine slijedeći parametri s pripadajućim bodovima kako slijedi:   

R.br	Opis	Bodovanje 
1.	Rok isporuke
 (u satima)	  0-48 sati
    (uključuje 48 sat)	10 bodova
2.	Rok isporuke 
(u satima)	49-96 sati 
(uključuje 96 sat) 	5 bodova
3.	Rok isporuke 
(u satima)	97–najviše 168 sati 	0 bodova
                                            UKUPNO (maximalno)	10

Najduži dopušteni rok isporuke iznosi 168 sati.

Ukoliko ponuditelj želi ostvariti dodatne bodove za ovaj kriterij, dužan je u ponudi dostaviti popunjen obrazac, Prilog 1. ove Dokumentacije, za svaku grupu predmeta nabave za koju dostavlja ponudu.

Ekonomski najpovoljnija ponuda je ponuda s najvećim brojem bodova dobivenih zbrajanjem bodova po osnovnom i dodatnom kriteriju.

Kriterij rok isporuke NIJE ISKLJUČUJUĆI kriterij, odnosno Naručitelj NEĆE odbiti ponudu samo zbog nedostatka podatka o roku isporuke.

Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. Zakona  javni naručitelj odabrat će ponudu koja je zaprimljena ranije.

Sukladno čl. 294. stavak 2. Zakona o javnoj nabavi (NN 120/2016, 114/2022),  javni naručitelj koji ne može koristiti pravo na pretporez uspoređuje cijene ponuda s porezom na dodanu vrijednost.